Publication: Magyar Közlöny
Issue: MK-2010-27 (Year: 2010, Number: 27)
Era: contemporary
Section: A jelenleg hatályos büntetõ anyagi jogszabályok – a 2009. évi LXXX. törvény 29. § (2) bekezdésével módosított Btk.
Paragraph Index: 1217

48. §-ának (1) bekezdése szerint ez felel meg a feltételes szabadság tartamának, akkor ha ez hosszabb 1 évnél. Elõfordulhatnak olyan esetek, amikor a próbaidõre felfüggesztett szabadságvesztés tartamát tekintve nem felel meg a Btk. 47. §-a (2) bekezdésének (mert annál több) és nem felel meg a Btk. 48. §-ának (1) bekezdésében írt 1 éves minimumnak sem (mert annál kevesebb). Az Nbj. 48. §-ának (6) bekezdése viszont lehetõséget ad mind a 47. § (2), mind a 48. §-ának (1) bekezdésétõl való eltérésre. A Btk. 48. §-ának (1) bekezdés I. fordulata szerint a feltételes szabadság tartama azonos a szabadságvesztés hátralévõ (le nem töltött) részével. Mivel a külföldi ítéletben a részben felfüggesztett szabadságvesztés a külföldi bíróság által kiszabott büntetés hátralévõ része, így az megfelel a Btk. 48. §-ának (1) bekezdésében írt tartamnak. A Btk. 48. § (1) bekezdésének rendelkezése 1 évben limitálja a feltételes szabadság tartamának minimumát. Abban az esetben, ha ez az 1 éves tartam nagyobb lenne a felfüggesztés tartamától, úgy az Nbj. 48. § (6) bekezdése szerint a Btk. 48. § (1) bekezdésétõl el lehet térni. Kétségtelen, hogy ebben az esetben a külföldi ítéletben kiszabott szabadságvesztés felfüggesztésének próbaidejét kell azonosítani a feltételes szabadság tartamával annak ellenére, hogy ezt a hatályos Btk. jelenleg ugyanúgy nem ismeri, mint a részben végrehajtandó, részben felfüggesztett szabadságvesztés jogintézményét, ám nemzetközi egyezmény ír elõ kötelezettséget a magyar bíróság számára, hogy az ítélet átalakításakor az elítélt büntetõjogi helyzetét nem súlyosbíthatja. Ez azonban nem eredményezheti azt, hogy a magyar bíróság a külföldi ítéletben megállapított 1 évet meghaladó próbaidõben határozza meg a feltételes szabadság tartamát, ugyanis ez esetben a Btk. 48. §-ának (1) bekezdésében írtak érvényesülnek és a feltételes szabadság tartama azonos a szabadságvesztés hátralévõ részével. A külföldi ítélet érvényének elismerése során a részben felfüggesztett szabadságvesztés esetén a feltételes szabadság tartamát a Btk. 48. § (1) bekezdés I. fordulata alapján kell megállapítani, amennyiben a felfüggesztett rész az 1 évet meghaladja, vagy azzal azonos.

Source: https://magyarkozlony.hu/hivatalos-lapok/b360c8f229ce8a581f4448ecd98bb25b403dd2af/dokumentumok/56ae5c2d1a0efb4138a3214dd88e332410b11b21/letoltes